เทพ โพธิ์งาม

เทพ โพธิ์งาม มีชื่อจริงว่า สุเทพ โพธิ์งาม เป็นนักแสดงตลกชาวไทย หัวหน้าคณะโพธิ์งามในอดีต มีความสามารถหลายอย่าง เคยแสดงภาพยนตร์หลายเรื่อง และยังเป็นผู้กำกับและเขียนบทภาพยนตร์อีกด้วย

ประวัติ 
เทพ โพธิ์งามเกิดเมื่อ 25 ตุลาคม พ.ศ. 2492 เกิดที่อำเภอพนมไพร จังหวัดร้อยเอ็ด แต่ไปเติบโตที่นราธิวาส เรียนจบประถมศึกษาปีที่ 4 ที่โรงเรียนบ้านยะบะ(อุปการวิทยา) อำเภอรือเสาะ จังหวัดนราธิวาส ก่อนย้ายมาอยู่สะเดา หาดใหญ่ เคยทำงานกับหน่วยฉายหนังกลางแปลง ได้เงินค่าจ้างวันละ 5 บาท ซึ่งได้มีโอกาสเป็นนักพากย์การ์ตูนในหนังกลางแปลงเพราะขาดนักพากย์พอดี ทำอยู่ 7 ปี หนังกลางแปลงถูกยุบ จึงหันเหไปเป็น กรรมกรในโรงถ่าน และได้ไปสมัครงานกับวงดนตรีเพลิน พรมแดน ประมาณ พ.ศ. 2512 นับเป็นการเริ่มต้นในวงการจึงได้เจอกับ เด่น ดอกประดู่ให้มาเล่นตลกหน้าเวที หลังจากเด่น ออกจากวงดนตรีเพลินพรมแดน เด่นได้ชวนเขาเข้าร่วม คณะ เด่น เด๋อ เทพ ประมาณ พ.ศ. 2520 จากนั้น 2 ปี ได้แยกมาตั้งคณะ "เทพเพชรธงจิ๋ม" ต่อมาได้น้อย โพธิ์งาม แฉ่ง ช่อมะดัน หม่ำ จ๊กม๊ก มาร่วมคณะกลายเป็นคณะ เทพ โพธิ์งาม จนถึงประมาณปี 2538 จึงได้เลิกเล่นคาเฟ่รับงานทีวี ละคร ภาพยนตร์ อย่างเดียว

ชีวิตครอบครัว ใช้ชีวิตคู่ร่วมกับ ภัสราวรรณ ทรงพีระพัฒน์ (จุ๋ม) มีบุตรธิดา 2 คนคือ "ทอฟฟี่" นิชาภา โพธิ์งาม อดีตนักร้องค่าย "ลักษ์มิวสิก" และไทค์ ธนพล โพธิ์งาม (ภัทร โพธิ์งาม) ในปี พ.ศ. 2558 ทั้งคู่ก็ได้ประกาศแยกทางกันหลังจากอยู่กินกันมานานถึง 35 ปี และในปี พ.ศ. 2559 ได้ประกาศว่ากลับมาคืนดีกันอีกครั้ง และมีน้องสาวอีกคนที่เป็นนักแสดงตลกที่มีชื่อเสียงเช่นเดียวกัน คือ น้อย โพธิ์งาม 

ในระหว่างการประท้วงในประเทศไทย พ.ศ. 2564 เขาและ หยอง ลูกหยี ประกาศจุดยืนสนับสนุนรัฐบาล แม้จะไม่เคยออกมาชุมนุมแต่ก็มีการพูดถึงอยู่หลายครั้งตามข่าว

ด้านธุรกิจส่วนตัว เคยลงทุนทำธุรกิจหลายอย่างเช่น ทำร้านชำ อู่ซ่อมรถ ร้านเสริมสวย บ้านจัดสรรแต่ไม่ประสบผลสำเร็จและขาดทุนอย่างมาก และยังเคยลงทุนผลิตน้ำข้าวกล้อง ยี่ห้อ โพธิ์งาม แต่ไม่ประสบความสำเร็จเนื่องจากไม่ผ่านการรับรองจากสำนักงานคณะกรรมการอาหารและยา (อย.)และสุดท้ายถูกฟ้องล้มละลายโดยเป็นบุคคลล้มละลายตั้งแต่วันที่ 15 พฤษภาคม พ.ศ. 2550 ถึง 25 ธันวาคม พ.ศ. 2552 ปัจจุบันกำลังเปิดธุรกิจขนมเปี๊ยะขั้นเทพและเป็นพิธีกรรายการชุมทางดาวทองทางช่อง 7

ผลงาน

ละครโทรทัศน์ 
 พ.ศ. 2526 เธอกับฉัน (ช่อง 7)
 พ.ศ. 2535 คนเยอะเรื่องแยะ (ช่อง 5)
 พ.ศ. 2535 ชีวิตเปื้อนฝุ่น (ช่อง 7)
 พ.ศ. 2536 นายทองย้อย (ช่อง 3)
 พ.ศ. 2537 ระเริงชล (ช่อง 3)
 พ.ศ. 2537 บริษัท 7777 (ช่อง 7)
 พ.ศ. 2538 เทพบุตรต๊ะติ๊งโหน่ง (ช่อง 9)
 พ.ศ. 2539 เสน่ห์บางกอก (ช่อง 3)
 พ.ศ. 2539 ระเบิดเถิดเทิง (ช่อง 5)
 พ.ศ. 2541 อย่าลืมฉัน (ช่อง 7)
 พ.ศ. 2541 โชว์ห่วย (ไอทีวี)
 พ.ศ. 2541 ระเบิดเถิดเทิง ตอน จดหมายลูกโซ่ (ช่อง 5)
 พ.ศ. 2542 กองร้อย 501 (ช่อง 7)
 พ.ศ. 2543 ตามจับตามจีบ (ช่อง 3)
 พ.ศ. 2543 หลวงตา (ช่อง 3)
 พ.ศ. 2544 กองร้อย 501 ตอนแผ่นดินข้าใครอย่าแตะ (ช่อง 7)
 พ.ศ. 2544 นายฮ้อยทมิฬ (ช่อง 7)
 พ.ศ. 2545 รวมพลคนใช้ (ช่อง 3)
 พ.ศ. 2545 มรดกหกคะเมน (ช่อง 5)
 พ.ศ. 2545 หัวใจไกลปืนเที่ยง (ช่อง 7)
 พ.ศ. 2545 พยัคฆ์ร้าย โอมเพี้ยง (ช่อง 3)
 พ.ศ. 2545 สะใภ้ไฮโซ (ช่อง 5)
 พ.ศ. 2546 โฉมตรูครูเถื่อน (ช่อง 7)
 พ.ศ. 2547 อย่าบังคับข้าให้ใหญ่ (ช่อง 3)
 พ.ศ. 2549 มนต์รักล็อตเตอรี่ (ช่อง 3)
 พ.ศ. 2551 คมแฝก (ช่อง 7)
 พ.ศ. 2552 รุกฆาต (ช่อง 7)
 พ.ศ. 2553 สู้ยิบตา (ช่อง 3)
 พ.ศ. 2554 เพลงรักบ้านนา (ช่อง 7)
 พ.ศ. 2555 พ่อตาปืนโต (ช่อง 7)
 พ.ศ. 2556 โทน (ช่อง 7)
 พ.ศ. 2558 ลิเกหมัดสั่ง (ช่อง 8)
 พ.ศ. 2558 แม่ดอกรักเร่ (ช่อง 7)
 พ.ศ. 2559 ส้มตำแฮมเบอร์เกอร์ (ช่อง ทรูโฟร์ยู)
 พ.ศ. 2559 ตี๋ใหญ่ ดับ ดาว โจร (ช่อง MONO 29)
 พ.ศ. 2561 ตี๋ใหญ่ 2 ดับ เครื่อง ชน (ช่อง โมโน 29)

ชิดคอม 

 พ.ศ. 2553 ระเบิดเถิดเทิง ลั่นทุ่ง (ช่อง 3)
 พ.ศ. 2557 ครอบครัวขำ (ช่อง 3)

ภาพยนตร์ 

 เทพบุตรต๊ะติ๊งโหน่ง (2520) รับบท นายเทพ
 เท่งป๊ะต๊ะติ๊งโหน่ง (2521) รับบท นายเทพ
 รักเธอเท่าช้าง (2521) รับบท เทพ
 ใต้ฟ้าสีคราม (2521) รับบท ลีปา
 กามเทพหัวเราะ (2521) รับบท ขุนดำรงค์
 ปล้น บ้า ๆ บวมส์ ๆ (2522) รับบท เทพ
 โลกว๊ะโลกเหวย (2522)
 โทนทุ่งกระทิง (2522) รับบท ใบ้
 สมิงบ้านไร่ (2522) รับบท สมาน บ้านนา
 อยู่กับก๋ง (2522)
 กำนันโพธิ์ (2522)
 ยอดหญิงต๊ะติ๊งโหน่ง (2522) รับบท นายเทพ
 ลูกทาส (2522)
 คู่โจร (2523)
 ไอ้ย่ามแดง (2523)
 เป๋อจอมเปิ่น (2523)
 พรุ่งนี้ฉันจะรักคุณ (2523)
 ดอกแก้ว (2523) รับบท ตุ๋ย
 แก่นกะลาสี (2524) รับบท กล้า แม่กลอง
 เด๋อด๋าเฮงระเบิด (2524)
 ผึ้งแตกรัง (2524)
 กูละเบื่อส์ (2524)
 ลุยเลอะ (2524)
 อ้วนผอมจอมทะเล้น (2524)
 เจ๊จ๋าเจ๊ (2524) รับบท บุญมี
 ผู้ใหญ่อ้วน กำนันผอม (2524)
 ยิ้มหน่อยจ้า (2524) รับบท โย
 ฟ้าเพียงดิน (2524)
 เฉยแหลก (2524)
 มหานอกวัด (2524)
 กะลาสีทีเด็ด (2524)
 เจ้าพ่อเซียงกง (2524)
 หนูอยากเป็นทหาร (2525) รับบท ทหาร
 แต่งกับงาน (2525) รับบท อาจารย์ป๋วย
 นักฆ่าขนตางอน (2525)
 อาจารย์อ้วนสติเฟื่อง (2525) รับบท โค้ชทีมคู่แข่ง
 กุนซืออ้วน (2525)
 รจนายอดรัก (2526)
 ดรุณี 9 ล้าน (2526)
 เสี่ยวอีหลี (2526)
 เด็กปั๊ม (2527)
 เพชรตัดเพชร (2527)
 ไอ้หนุ่มรถอีแต๋น (2527)
 สารวัตรต๊อก (2527) รับบท ดอน
 มือปราบหนวดเหล็ก (2527)
 น.ส. ลูกหว้า (2527)
 7 ทโมน (2527)
 หัวใจทะลุดิน (2527)
 ปล้นลอยฟ้า (2528) รับบท เด่น
หอใหม่ (2528)
 ร้อยป่า (2529)
 ความรักเหมือนยาขม (2530) รับบท เทพ
 ยุ่งดะมะด๊อง (2535)
 เกิดอีกทีต้องมีเธอ (2538) รับบท วิญญาณเทพ
 มือปืน/โลก/พระ/จัน (2544) รับบท เป๋ ปืนควาย
 หนีตายไปกับเธอ (2545)
 ผีหัวขาด (2545) รับบท อาจารย์โกร๋น
 พันธุ์ร็อกหน้าย่น (2546) รับบท เหลียง ซานตาน่า (เบส)
 ดึก ดำ ดึ๋ย (2546) รับบท เทพ
หนุแมนเดอะมูฟวี่ (2546) 
 มิสควีน (ฉันรักนาย ผู้ชายมีองค์) (2546)
 ซานตาคลอส โจรกระจอกสะเออะปล้น (2547)
เดอะโกร๋น ก๊วนกวนผี (2547) รับบท มัคทายกหนูแดง
 ขุนกระบี่ ผีระบาด (2547) รับบท อ.เทพ
มนต์รักลูกทุ่ง (2548) รับบท ลุงชื่น
 ประชันโฉมกะเทยทุย (2548)
 เจ้าสาวผัดไทย (2548) รับบท ตาหวัด
 พยัคฆ์ร้ายส่ายหน้า (2548) รับบท จ่าสุภาพ
 ลูกตลกตกไม่ไกลต้น (2549)
 ไทยถีบ (2549) รับบท โต ตีนหนัก
 มะหมา 4 ขาครับ (2550) รับบท ลุงกาแฟ
 เมล์นรก หมวยยกล้อ (2550) รับบท หลา
 เทวดาตกมันส์ (2551) รับบท เทวดา
 หลวงพี่เท่ง 2 รุ่นฮาร่ำรวย (2551) รับบท หลวงตา
 ผีตุ๋มติ๋ม (2553) รับบท มิ่งขวัญ
 โป๊ะแตก (2553) รับบท เทพ โพธิ์งาม
 กะปิ ลิงจ๋อไม่หลอกจ้าว (2553) รับบท ลุงมิ่ง
 หมาแก่ อันตราย (2554) รับบท เป้ ท่าทราย
 เปลี่ยนเป็น เปลี่ยนตาย (2554)
 The Rocket *ภาพยนตร์ของประเทศออสเตรเลีย (2556) รับบท เพอร์เพิล
 สีเรียงเซียนโต๊ด (2557) รับบท เซียน
 มันเปลี่ยวมาก (2557) รับบท อากง
 บอดี้การ์ดหน้าหัก (2562) รับบท นักเลง
รักเลยร้อยเอ็ด (2563) รับบท คนเมายาบ้า (รับเชิญ)
พี่นักร้องน้องนักเลง (2564)​

กำกับภาพยนตร์ 

 ดึก ดำ ดื๋ย (2546)

พิธีกร 
 มาสเตอร์คีย์ (2537 - 2553) ช่อง 3 อ.ส.ม.ท.
 หลับไม่ลง
 แจงสี่เบี้ล  (2540) ช่อง 3 อ.ส.ม.ท.
 เอ็มยกกำลังสาม (2540) ช่อง 3 อ.ส.ม.ท.
 ดีดสีตีเข่า  (2541) ช่อง 3 อ.ส.ม.ท.
 3 ซ่าคาเฟ่ ช่อง 3 อ.ส.ม.ท.
 กาลิเลโอเกม (2537 - 2538) พิธีกรร่วมกับ ช่อผกา วิริยานนท์ , พิสิทธิ์ กีรติการกุล ช่อง 9 อ.ส.ม.ท.
 ชุมทางดาวทอง (2559 - ปัจจุบัน) ช่อง 7 สี

ผลงานอื่น 

 เข้าแข่งขันในรายการ โจ๊กตัดโจ๊ก (2564)

เพลง

เพลงพิเศษ 

 ราชันแห่งแผ่นดิน (2554) - เพลงเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสที่พระองค์ทรงเจริญพระชนมพรรษา 84 พรรษา
 แสงสุดท้าย (2556) - จังหวะจะเดิน

มิวสิกวิดีโอ

ทอล์กโชว์ 
 โชว์ป๋า พูดจาภาษาเทพ แสดงสด งดเชื่อ เบื่อทวง - 18 ตุลาคม พ.ศ. 2552 ธันเดอร์โดม เมืองทองธานี

คอนเสิร์ต 

 หม่ำ On Stage ตอน หม่ำมองเครื่องบิน - 15 - 17 พฤศจิกายน พ.ศ. 2552 ธันเดอร์โดม เมืองทองธานี
 Wake up at Ten - 21 พฤษภาคม พ.ศ. 2548 อินดอร์ สเตเดียม หัวหมาก
 Etc : Bring It Back - 4 ตุลาคม พ.ศ. 2551 อินดอร์ สเตเดียม หัวหมาก
 รำลึก พ่อดม ชวนชื่น - 26 ธันวาคม พ.ศ. 2561 วัดนวลจันทร์
 HBD 54th มันส์หรอย เพื่อชีวิต...ต่อชีวิต 28 มีนาคม พ.ศ. 2563 วิทยาลัยเทคโนโลยีภาคใต้ (เอสเทค) จ. นครศรีธรรมราช อ. ทุ่งสง
 ครบรอบ 1 ปี ไวพจน์ เพชรสุพรรณ 12 มกราคม พ.ศ. 2566 วัดวังน้ำเย็น

ลาออกจากวงการ 

เมื่อวันที่ 6 มกราคม พ.ศ. 2557 เทพ โพธิ์งาม ได้อาศัยอยู่ที่ไร่ในหมู่บ้านไผ่สามเกาะ โดยเทพ โพธิ์งามได้แต่งตัวแบบง่าย ๆ นุ่งผ้าเช็ดตัว และสวมเสื้อกันหนาวแขนยาว กำลังขลุกอยู่กับการให้อาหารปลาในบ่อ ให้อาหารเลี้ยงไก่  และนำฟางข้าวให้ วัว และควาย ฝูงใหญ่กินเป็นอาหาร

เทพ โพธิ์งาม เปิดเผยว่า ขณะนี้มีอายุมากแล้ว จึงอยากใช้ชีวิตแบบเรียบง่าย อาศัยอยู่กับสัตว์เลี้ยงในไร่ เพื่อหาความสุขในบั้นปลายชีวิต เพราะคิดว่าความสุข ไม่จำเป็นต้องอยู่ในเมือง อีกทั้งในเมืองมันแออัด  อากาศไม่บริสุทธิ์  รวมทั้งกำลังคิดเตรียมหาอาชีพใหม่ แทนอาชีพตลก  โดยจะขายบ้านที่ จ.นครปฐม เพื่อนำเงินส่วนหนึ่งมาใช้ชีวิตอยู่ที่ไร่ อยู่กับสัตว์เลี้ยง ใช้ชีวิตอย่างชาวไร่ ตัดหญ้า เลี้ยงวัว เลี้ยงควาย 

เทพ โพธิ์งาม กล่าวด้วยว่า สัตว์เลี้ยงที่นำมาเลี้ยงทั้งหมด ไม่เคยคิดจะขาย แม้ว่าจะมีคนให้ราคาเป็นล้าน และตัวเองต้องแบกภาระค่า อาหารวัว ควาย ไก่ ปลา และ สุนัข อีก 25 ตัว  เดือนละกว่า 1 แสนบาท จนหลายครั้งต้องแบ่งที่ดิน ผืนติดต่อกับแปลงปัจจุบันขายไปบ้าง จากอดีตที่เคยมีอยู่ 50 ไร่ แต่ตอนนี้เหลือ 20 ไร่  เพื่อนำเงินมาเลี้ยงสัตว์ เนื่องจากเห็นว่ามีความสุขกับการได้อยู่ร่วมกัน โดยไม่คิดนำมาเป็นอาหาร หรือขายแต่อย่างใด  และเมื่อสัตว์ล้มตายลงจะนำเขาไปฝัง  

"ปัจจุบันงานแสดง ก็ไม่มี  ก็ต้องมาตัดหญ้าเลี้ยงวัวควายด้วยตัวเอง เพราะไม่มีเงินจ้างลูกจ้าง  จึงต้องการจะขายบ้านที่ซอยกันตนา ศาลายา จ.นครปฐม  เพื่อจะได้ไม่ต้องเป็นภาระให้กับตัวเอง และครอบครัว  อีกอย่างต่อสู้ล้มลุกคลุกคลานกับธุรกิจที่ทำหลายอย่าง ไม่ประสบความสำเร็จ  แต่ก็ยังชื่อว่าสักวันดวงจะต้องดี และจะต้องเป็นวันของเราบ้าง  ขณะนี้กำลังตัดสินใจ อาจจะไปทำธุรกิจที่ประเทศลาวกับเพื่อน ส่วนเรื่องการแสดงนั้น คงจะปิดฉากตำนานการแสดงตลกเพียงแค่นี้ ปล่อยให้คนรุ่นใหม่ เข้ามาทำงานแทน เด็กรุ่นใหม่สมัยนี้  มีความสามารถ กล้าคิด กล้าแสดงออก และชื่อว่าจะทำได้ดีกว่าตลกรุ่นพี่ ๆ อีกด้วย

อ้างอิง

แหล่งข้อมูลอื่น 
 "website ป๋าเทพ โพธิ์งาม"
 "ไม่ตลก"กับ "ตลก" เทพ โพธิ์งาม (ผู้จัดการ) 
 "เทพ โพธิ์งาม"สวนกระแส ดึงครอบครัวทำเพลง (คมชัดลึก)
 ประวัติ จาก IMDB

 
บุคคลจากอำเภอพนมไพร
นักแสดงชาวไทย
นักแสดงตลกไทย
พิธีกรชาวไทย
ผู้กำกับภาพยนตร์ชาวไทย
พันธมิตรประชาชนเพื่อประชาธิปไตย
ศิลปินที่เป็นแนวร่วมกปปส.
บุคคลจากอำเภอรือเสาะ